ཀྲོའུ་ཆང་གིས་ཆེས་མཐོའི་མི་དམངས་ཁྲིམས་ཁང་གི་ཚབ་མཛད་ནས་ཟབ་སྦྱོང་བསླབ་དེབ་དཔེ་སྐྲུན་ལ་རྟེན་འབྲེལ་ཞུས་པ་དང་།བསླབ་དེབ་འདི་གས་ད་ལྟ་བོད་ཁུལ་གྱི་ཁྲིམས་སྲིད་ལས་བྱེད་པརསྐད་གཉིསཟབ་སྦྱོང་བསླབ་གཞི་མེད་པའི་སྟོང་ཆ་བསྐངས་པ་མ་ཟད།མི་རིགས་ཁྲིམས་དཔོན་གསོ་སྐྱོང་དང་བོད་ཁུལ་ཁྲིམས་ཁང་གི་ཁྲིམས་འཛིན་ཆུ་ཚད་ཇེ་མཐོ།བོད་ཁུལ་མང་ཚོགས་ཀྱིས་མི་རིགས་རང་གི་སྐད་ཡིག་སྤྱད་ནས་གཏུག་བཤེར་བྱེད་པའི་ཁེ་དབང་ལ་ཁག་ཐེག་བྱེད་པའི་ཕྱོགས་བཅས་ལ་ནུས་པ་འགངས་ཆེན་ལྡན་ཡོད་ལ།ལས་ཀ་འདི་རྒྱལ་ཡོངས་ཁྲིམས་ཁང་ཙམ་དུ་མ་ཟད་རྒྱལ་ཡོངས་ཁྲིམས་སྲིད་སྡེ་ཁག་ཏུ་མི་རིགས་གྲངས་ཉུང་གི་ཁྲིམས་ལུགས་མི་སྣའི་དཔུང་སྡེ་འཛུགས་སྐྱོང་ཐད་ཉམས་མྱོང་གསར་པ་ཞིག་རེད་ཟེར།ཝང་ཀྲིན་ཝེ་ཡིས་བརྗོད་དོན།སྐད་གཉིས་བཅའ་ཁྲིམས་ཟབ་སྦྱོང་དང་སྐད་གཉིས་ཁྲིམས་ལུགས་མི་སྣ་གསོ་སྐྱོང་།སྐད་གཉིས་ཁྲིམས་ལུགས་བསླབ་གཞི་དཔེ་སྐྲུན་བྱེད་པ་འདི་ཀན་སུའུ་ཞིང་ཆེན་ཙམ་དུ་མ་ཟད་རྒྱལ་ཡོངས་ཀྱི་མི་རིགས་ས་ཁུལ་གཞན་དག་གི་དངོས་ཡོད་དང་མཐུན་ལ།མི་རིགས་ས་ཁུལ་གྱི་སྤྱི་ཚོགས་དཔལ་འབྱོར་གོང་དུ་འཕེལ་བར་དོན་སྙིང་ཆེན་པོ་ལྡན།བོད་རྒྱ་སྐད་གཉིས་བཅའ་ཁྲིམས་ཟབ་སྦྱོང་བསླབ་གཞིསྒྲིག་བསྒྱུར་དཔེ་སྐྲུན་བྱས་པ་འདི་མི་རིགས་ས་ཁུལ་གྱི་ཁྲིམས་སྐྱོང་འཛུགས་སྐྲུན་ལ་མཚོན་ན་གོམ་པ་ཆུང་ཆུང་ཞིག་སྤོས་པ་ཙམ་ཞིག་ཡིན་མོད།དེའི་ཤུགས་རྐྱེན་རྒྱ་ཆེ་སྟེ།ཁྲིམས་འཛིན་ལས་ཆོད་དང་རྒྱལ་ཁབ་ཀྱི་ཁྲིམས་ལུགས་མི་རིགས་ས་ཁུལ་ནས་ལག་ལེན་ཡང་དག་ཏུ་འདེབས་པར་མཐུན་རྐྱེན་ལེགས་པོ་བཟོས་ཡོད།འདི་དཔེ་སྐྲུན་བྱས་པ་འདི་བྱས་རྗེས་དེང་སང་དང་ཕན་འབྲས་ཕུགས་སུ་ཆེ་སྟེ།ཀྲུང་དབྱང་གི་མི་རིགས་ལས་དོན་ཚོགས་འདུའི་དགོངས་དོན་ལག་ལེན་མཐར་ཕྱིན་དུ་འདེབས་པའི་མཚོན་ཚུལ་ཞིག་ཀྱང་རེད།